open-index/open-wikipedia-markdown huggingface dataset:
O Castro, Labrada, Guitiriz

**O Castro** é un lugar da parroquia de Labrada no concello lugués de Guitiriz na comarca da Terra Chá. Tiña 3 habitantes no ano 2012 segundo datos do Instituto Galego de Estatística dos cales eran 2 homes e 1 muller, o que non supón ningún cambio con relación ao ano 2000.

## Lugares e parroquias 
### Lugares de Labrada 
### Parroquias de Guitiriz
## Véxase tamén 
### Outros artigos 
* Lugares de Guitiriz
O Rodeiro, Labrada, Guitiriz

**O Rodeiro** é un lugar da parroquia de Labrada no concello lugués de Guitiriz na comarca da Terra Chá. Segundo o Instituto Galego de Estatística en 2012 tiña dous habitantes. Non obstante, en 2024 xa estaba deshabitado.

O lugar, igual ca Estremil, Galiñeiro, A Granxa, O Prado Vello, Saa e O Toxiño, pertenceu á parroquia do Buriz até 1919.

## Lugares e parroquias 
### Lugares de Labrada 
### Parroquias de Guitiriz
## Notas 
## Véxase tamén 
### Outros artigos 
* Lugares de Guitiriz
Premios das Fallas

## Premios ás fallas coma monumentos 
#### Sección Especial 
#### Sección Especial Infantil 
#### Sección Especial "Enxeño e Graza" 
#### Sección Especial Infantil "Enxeño e Graza" 
## Premios ás Comisións 
### Premios ao "Llibret de falla"
A Mouteira, O Buriz, Guitiriz

**A Mouteira** é un lugar da parroquia do Buriz no concello lugués de Guitiriz na comarca da Terra Chá. Segundo o Instituto Galego de Estatística, en 2024 tiña 1 habitante (1 muller), o que supón un aumento con respecto a 2012, cando estaba deshabitado.

## Notas 
## Lugares e parroquias
### Lugares do Buriz
### Parroquias de Guitiriz
## Véxase tamén
*Lugares de Guitiriz
14 message 〜every ballad songs 2〜

***14 message 〜every ballad songs 2〜*** é o quinto álbum recompilatorio do grupo de J-Pop chamado Every Little Thing, lanzado ó mercado o 14 de febreiro do ano 2007 baixo o selo avex trax e producido por Max Matsuura. No álbum incluíronse os traballos máis memorables da banda no referente a baladas dende o lanzamento do single nº 20 "*Kiwoku*" ata as baladas incluídas no seu décimo álbum "Crispy Park". As primeiras edicións do álbum incluíron un libreto especial de 100 páxinas, cun recompilatorio fotográfico de toda a traxectoria da banda desde os seus inicios, en conmemoración dos 10 anos en activo de Every Little Thing na industria. O título fai referencia a que é o mensaxe que a banda quere mandar no Día do Amor a nivel mundial, o 14 de febreiro. O álbum alcanzaría a primeira posición nas listas de Oricon.

## Lista de temas 
## Posición nas listas 
## Véxase tamén 
### Ligazóns externas 
* *14 message ~every ballad songs 2~* información en Avex Network.
* *14 message ~every ballad songs 2~* información en Oricon.
Agostino Beccari

**Agostino Beccari**, nado posibelmente en 1510 e finado en 1590, foi un poeta italiano.

## Traxectoria 
Natural de Ferrara, escribiu *Il sacrificio* que se representou no Palacio Schifanoia de Francisco de Este en Ferrara o 11 de febreiro de 1554 con música de Alfonso della Viola. Esta obra está considerada o primeiro drama pastoril completo da literatura europea. Beccari recolleu a tradición da poesía pastorial latina que recuperou o Renacemento pero seguindo a complexa estrutura da comedia erudita. A obra editouse en 1555 e saíu do prelo unha segunda edición revisada en 1587.
Beccari

**Beccari** é un apelido amplamente difudido en Italia, lévano entre outros:
* Arrigo Beccari, relixioso
* Agostino Beccari, poeta
* Andrea Beccari, nadador
* Giacomo Bartolomeo Beccari, médico
* Lanfranco Beccari, relixioso
* Odoardo Beccari, botánico
Someday, Someplace

"**Someday, Someplace**" é o duodécimo single do grupo xaponés de J-Pop chamado Every Little Thing, lanzado ó mercado o 3 de marzo do ano 1999 baixo o selo avex trax e producido por Mitsuru Igarashi. O single alcanzaría a cuarta posición nas listas de Oricon.

## Lista de temas 
## Posición nas listas 
## Véxase tamén 
### Ligazóns externas 
*  *Someday, Someplace* información en Avex Network.
*  *Someday, Someplace* información en Oricon.
ELT Songs from L.A.

"**ELT Songs from L.A.**" é o sinxelo número 13 do grupo xaponés de J-Pop chamado Every Little Thing, lanzado ó mercado o 20 de outubro do ano 1999 baixo o selo avex trax e producido por Mitsuru Igarashi. É o primeiro do grupo que contén dúas caras A.

## Lista de temas 
## Véxase tamén 
### Ligazóns externas 
*  *ELT Songs from L.A.* información en Avex Network.
Feel My Heart

"**Feel My Heart**" é o primeiro single do grupo de J-Pop chamado Every Little Thing, lanzado ó mercado o 7 de agosto do ano 1996 baixo o selo avex trax e producido por Mitsuru Igarashi. A canción sería remezclada polo produtor de Trance, Swiss, en 2002.

## Lista de temas 
## Posición nas listas 
## Véxase tamén 
### Ligazóns externas 
*  *Feel My Heart* información en Avex Network
*  *Feel My Heart* información en Oricon
Arteria

En anatomía, unha **arteria** é cada un dos vasos que levan o sangue desde o corazón ás demais partes do corpo. O nome procede do grego αρτηρία *artēría*, "tubo", "condución".

As arterias son condutos membranosos, elásticos, con ramificacións diverxentes, encargados de distribuír por todo o organismo o sangue expulsado en cada sístole das cavidades ventriculares.

Cada vaso arterial consta de tres capas concéntricas:
# **Externa** ou **adventicia**: de tecido conxuntivo
# **Media**: composta por fibras musculares lisas e fibras elásticas
# **Interna** ou **íntima**: constituída polo endotelio e unha capa conxuntiva subendotelial.

A nutrición destas túnicas ou capas corre a cargo dos *vasa vasorum*; a súa innervación, dos *nervi vasorum* (fenómenos vasomotores).

## Véxase tamén 
### Outros artigos 
* círculo arterial periescapular
Antonio Beccadelli

{´sen referencias}}

**Antonio Beccadelli**, chamado **Il Panormita**, nado en 1394 e finado en 1471, foi un poeta e humanista italiano, escribiu principalmente en latín.

## Traxectoria 
Pertencía á unha familia nobre de Boloña, os Beccadelli, seu pai Enrico di Vannino Beccadelli, un rico comerciante xogou un importante papel na política siciliana, servindo como pretor de Palermo en 1393, e nesa cidade naceu Antonio Beccadelli no ano seguinte.

Axudou a seu pai nos seus negocios e entusiasmouse cos estudos humanísticos.

## Viaxes 
Beccadelli viaxou por numerosas cidades italianas, foi estudante de Gasparino de Bérgamo en Padua. En 1419 estableceuse durante algún tempo en Florencia, e despois desprazouse ata Siena para estudar xurisprudencia. Dirixiuse logo ata Boloña e alí permaneceu ata agosto de 1427. Volveu a Florencia e despois moveuse ata Roma, en 1429 viaxou a Xénova.

Residiu como convidado na corte do duque de Milán Filippo Maria Visconti en Pavia (1430-1433), completando alí os seus estudos.

## Beccadelli e Afonso V de Aragón 
frame|dereita|Detalle de Afonso V de Aragón nun manuscrito

En 1434 trasladouse a Nápoles e fixo amizade con Giovanni Pontano quen o presentou na corte de Afonso V de Aragón en Nápoles, entrando ao seu servizo na corte, Beccadelli e Afonso comportían un grande amor pola cultura e mantiveron unha boa amizade, cando o duque de Milán fixo prisioneiro a Afonso, Beccadelli xogou un importante papel nas negociacións para o liberar. En Nápoles Beccadelli fundou a Academia *Porticus Antonianus* (1458). Despois da morte de Afonso serviu ao seu sucesor, Fernando I de Nápoles.

## *Hermaphroditus* 
A obra máis famosa de Beccadelli foi *Hermaphroditus* (1425), unha colección de oitenta e un epigramas latinos, que evoca o eroticismo dos traballos de Catulo e Marcial, así como tamén das *Priapea*. A obra acabou sendo condenada e censurada como obscena por apoloxistas cristiáns como Antonio da Rho

## Outras obras 
Escribiu *Epistulae gallicae* e *Epistulae campanae*, as dúas publicadas en 1474 e compilou *De dictis et factis Alphonsi regis*, panexíricos dedicados a Afonso V. Tamén escribiu a crónica *Liber Rerum Gestarum Ferdinandi Regis* (1438-1458).

## Véxase tamén 
### Ligazóns externas 
*  Panormita
*  Antonio Beccadelli Panormita
*  Medieval and Renaissance Italy: Early Renaissance Invective and the Controversies of Antonio da Rho
*  Palazzo del Panormita
*  Eugene O'Connor, "Panormita's reply to his critics: the 'Hermaphroditus' and the literary defense"
UNTITLED 4 ballads

"**UNTITLED 4 ballads**" é o single número 23 do grupo xaponés de J-Pop chamado Every Little Thing, lanzado ó mercado o 18 de decembro do ano 2002 baixo o selo avex trax e producido por Max Matsuura. O single alcanzaría a primeira posición nas listas de Oricon (sendo o quinto da banda en logralo).

## Lista de temas 
## Posición nas listas 
## Véxase tamén 
### Ligazóns externas 
* *UNTITLED 4 ballads* información en Avex Network 
* *UNTITLED 4 ballads* información en Oricon
Picais, Veiga, A Pobra do Brollón

**Picais** é un lugar pertencente á parroquia de San Xián de Veiga no concello lucense da Pobra do Brollón. Contaba segundo o IGE, con 2 habitantes en 2007, 1 home e 1 muller.

Está situado na beira do río Picarrexo, que desemboca moi preto da aldea no río Cabe. En Picais atópase o campo da festa da parroquia, no que se celebran as festas do Corpus, na primavera.

## Lugares e parroquias
### Lugares de Veiga
### Parroquias da Pobra do Brollón
O Campo, Veiga, A Pobra do Brollón

**O Campo** é un lugar da parroquia de San Xián de Veiga no concello lucense da Pobra do Brollón. O Campo está unido ao lugar de Outeiro, situándose na zona de maior altitude da aldea, cunha altura considerablemente máis alta que a ribeira do río Cabe.

## Lugares e parroquias 
### Lugares de Veiga 
### Parroquias da Pobra do Brollón
Béatrix Beck

**Béatrix Beck** foi unha escritora belga naturalizada francesa, nada o 30 de xullo de 1914 en Villars-sur-Ollon (Suíza) e finada o 30 de novembro de 2008 en Saint-Clair-sur-Epte. Filla do poeta Christian Beck, foi a secretaria de André Gide.

## Traxectoria 
Béatrix Beck naceu en Suíza de pai de orixe letoa-italiana e nai irlandesa, educouse en Francia, licenciouse en dereito e militou no Partido Comunista Francés. Casou en 1936 cun xudeu apátrida, Naum Szapiro, que morreu na guerra. En 1948 publicou a súa primeira novela, *Barny*, coñeceu al André Gide de quen foi secretaria. *Une mort irrégulière* (1950) e *Léon Morin, prêtre* (1952, premio Goncourt) constituíron dous éxitos e, á morte de Gide, puido mercar un apartamento no mesmo inmoble no que vivía Sartre. En 1955 naturalízase francesa, segue a publicar novelas e en 1966 marcha ós Estados Unidos como profesora en Berkeley, en Virxinia e no Canadá na Universidade Laval, na Universidade de Sherbrooke e na 'Universidade Laurentiana. Retorna a Francia en 1977, publica novelas sobre a vida universitaria no Canadá, como *Noli*. Pero é con *La Décharge* co que gaña o prix du Livre Inter. Béatrix Beck obtivo o Prix Prince-Pierre-de-Monaco en 1989 pola totalidade da súa obra.

## Obras 
* 1948 *Barny*, Gallimard.
* 1950 *Une mort irrégulière*, Gallimard.
* 1952 *Léon Morin, prêtre*, premio Goncourt. 
* 1954 *Des accommodements avec le ciel*, Gallimard.
* 1963 *Le Muet*.
* 1967 *Cou coupé court toujours*.
* 1977 ''L'Épouvante, l'émerveillement*.
* 1978 *Noli*.
* 1979 *La Décharge*, prix du Livre Inter. 
* 1980 *Devancer la nuit*.
* 1981 *Josée dite Nancy*.
* 1983 *Don Juan des forêts*.
* 1984 *L'Enfant-chat*.
* 1986 *La Prunelle des yeux*.
* 1988 *Stella Corfou*.
* 1989 *Une*.
* 1990 *Grâce*.
* 1991 *Recensement*. 
* 1993 *Une lilliputienne*.
* 1994 *Vulgaires vies*.
* 1994 *Moi ou autres* (relatos).
* 1996 *Prénoms* (relatos).
* 1997 *Plus loin, mais où*. 
* 1998 *Confidences de gargouille*.
* 2000 *La Petite Italie* (relatos).
* 2001 *Guidée par le songe (relatos). 
* ''Contes à l'enfant né coiffé*.
* *La Mer intérieure*.
* *La Grenouille d'encrier*.
* *Mots couverts* (poemas).

## Bibliografía 
* Introdución a *La Décharge'', Grasset et Fasquelles, Collection Les Cahiers Rouges, París, 1988.

## Notas
Jacques Becker

**Jacques Becker** foi un director de cine francés, nado o 15 de setembro de 1906 en París e finado o 21 de febreiro de 1960 en París, é o pai do tamén director Jean Becker.

## Biografía 
O pai de Jacques Becker era administrador da sociedade Fulmen e súa nai, de orixe inglesa, levaba unha casa de costura en París. A familia pasaba regularmente as vacacións en Marlotte sur Loing, e frecuentaba a Paul Cézanne, o fillo do pintor. Nunha destas viaxes coñeceu a Jean Renoir, que viñera visitar os Cézanne, anos máis tarde, en 1931, será o seu asistente. En 1939 comeza a rodar a que sería a súa primeira longametraxe, ''L'Or du Cristobal*, pero ten que interromper a rodaxe por falta de fondos, mobilizado pola guerra, os produtores confían a Jean Stelli o remate da filmación. Na fronte, os alemáns collen prisioneiro a Becker, pero nunha visita da Cruz Vermella consegue a repatriación. Volve a París e roda finalmente a súa primeira longametraxe, *Dernier Atout* 1942.

Durante a ocupación, Becker, realiza tres filmes de factura moi diversa pero cun estilo baseado nunha cámara extremadamente móbil: *Dernier Atout* 1942, *Goupi-Mains rouges* 1943 et *Falbalas* 1945.

Despois da segunda guerra mundial realiza comedias —*Antoine et Antoinette'' (1947), palme d'or au festival de Cannes, *Rendez-vous de juillet* (1949), prix Louis Delluc, *Edouard et Caroline* (1951) e ''Rue de l'estrapade* (1953)— que o distinguen como o cineasta francés por excelencia. O seu gusto pola observación da sociedade despois da liberación, o seu talento na dirección dos actores e o equilibro entre a psicoloxía dos diálogos e a minucia da súa posta en escena caracterizan estes filmes.

Con *Casque d'or* (1951) ou Simone Signoret realiza unha crónica rigorosa e poética do baixofondo parisiense de 1900. Asina o prototipo do filme negro francés, *Touchez pas au grisbi* (1954). Despois *Ali Baba et les quarante voleurs* (1954), unha farsa pensada para Fernandel, e unha adaptación de Maurice Leblanc, *Les Aventures d'Arsène Lupin* (1957), con Robert Lamoureux e *Montparnasse 19* (1958), un melodrama con Gérard Philipe; morre xusto despois de rematar *Le Trou* (1960).

## Filmografía 
* 1935 : *Tête de turc*, mediametraxe
* 1935 : *Le commissaire est bon enfant, le gendarme est sans pitié*, mediametraxe
* 1939 : *L'Or du Cristobal* , *filme rematado por Jean Stelli*
* 1942 : *Dernier Atout*
* 1943 : *Goupi Mains Rouges* 
* 1943 : *Falbalas* 
* 1947 : *Antoine et Antoinette* 
* 1949 : *Rendez-vous de juillet*
* 1950 : *Édouard et Caroline*
* 1952 : *Casque d'or*
* 1953 : *Touchez pas au grisbi*
* 1953 : *Rue de l'Estrapade*
* 1954 : *Ali Baba et les quarante voleurs*
* 1957 : *Les Aventures d'Arsène Lupin*
* 1958 : *Montparnasse 19*
* 1960 : *Le Trou*

## Véxase tamén 
### Bibliografía 
* Valérie Vignaux, *Jacques Becker ou l'exercice de la liberté'', Liexa, Céfal, 2000.

### Ligazóns externas 
* Jacques Becker no Internet Movie Database
Medula ósea

[miniatura|Ilustración das [células da medula ósea.]]
A **medula ósea** é un tipo de tecido que se atopa no interior dos grandes ósos, sobre todo dos centrais do corpo como cranio, vértebras, costelas, esterno, cintura escapular e pelve.

Moitas veces confúndese coa medula espiñal. Ambas teñen funcións totalmente distintas. A medula espiñal atópase na columna e transmite os impulsos nerviosos cara a todo o corpo.

## Estrutura e funcións biolóxicas 
Pode ser de 2 tipos:

* A medula ósea vermella, que ocupa o tecido esponxoso dos ósos planos, como o esterno, as vértebras, a pelve e as costelas; é a que ten a función hematopoética.
* A medula ósea amarela, que é tecido adiposo e localízase nas canles medulares dos ósos longos.

A medula ósea é o lugar onde se produce o sangue (hematopoese), porque contén as células nai que orixinan os tres tipos de células sanguíneas que son os leucocitos, hemacias e plaquetas.

## Enfermidades que involucran a medula ósea 
A composición da medula ósea pode ser alterada por infeccións como a tuberculose, ocasionando un decaemento na produción de células sanguíneas e plaquetas. Ademais, as distintas variedades de cancro das células precursoras sanguíneas poden aparecer na medula ósea; esta enfermidade é coñecida como leucemia.

Para diagnosticar as enfermidades que involucran a medula ósea, requírese un exame da medula. Este procedemento implica usar unha agulla que permita colleitar unha mostra da medula vermella do óso ilíaco. O procedemento realízase baixo anestesia local.

A exposición á radiación ou a quimioterapia aniquilan moitas das células de rápida división na medula ósea, o cal resultará nun sistema inmunitario diminuído. Moitos dos síntomas da enfermidade por radiación son debidos ao dano que sofren as células da medula ósea.

## Doazón de medula 
miniatura|Extracción de medula ósea.
A medula ósea pode transplantarse, xa que pode extraerse dun óso de doante vivo, xeralmente do esterno ou da cadeira, mediante unha punción e aspiración e transfundirse ó sistema circulatorio do receptor se existe compatibilidade do sistema HLA (compatibilidade de órganos entre doante e receptor). As células nai transfundidas aniñarán na medula ósea dos ósos do receptor. É o que se chama transplante de medula ósea.

## A medula ósea e a cultura popular 
* No cine, o tema da medula ósea tratouse en diversas películas, destacando sobre todo, *Medidas desesperadas* con Andy Garcia e Michael Keaton.
* Na linguaxe coloquial, chámaselle **miolo** , mais esta denominación refírese máis á **medula ósea** dos animais de abasto, os que son empregados na gastronomía. Noutros casos, dependendo do corte do óso, despois de que o miolo foi retirado, o óso pode ser empregado no escultismo, para o no da pañoleta.

## Notas 
## Véxase tamén 
* Transplante de medula ósea
* Doenzas tratadas con transplante de precursores hematopoiéticos
Becker

**Becker** é un apelido amplamente espallado por Alemaña e que deu lugar a topónimos en América.

## Personaxes 
* Albrecht Becker (1906–2002), fotógrafo e actor alemán
* Benjamin Becker (nado en 1981), tenista alemán
* Boris Becker (nado en 1967), tenista alemán
* Britta Becker (nada en 1973), xogadora de hóckey alemá
* Cristiane Luise Amalie Becker (1778–1797), actriz alemá
* Dietrich Becker (1623?–1679?), compositor e violinista alemán
* Dirk Becker político alemán
* Donald Becker, programador
* Douglas Becker, coreógrafo belgaestadounidense
* Edmund Becker, futbolista alemán
* Elizabeth Becker, xornalista e escritor estadounidense
* Ernest Becker (1925–1974), antropólogo cultural
* Franz Becker, futbolista alemán
* Gary Becker, Premio Nobel de economía
* Heidi Becker, modelo austríaca
* Heinrich Becker (1770–1822), actor alemán
* Ingrid Becker, atleta alemán
* Jacques Becker (1906–1960), director de cine francés
* Jason Becker guitarrista neoclásico
* Jean Becker, actor e director de cine francés
* Jurek Becker (1937–1997), escritor alemán
* Kuno Becker, actor mexicano
* Margaret Becker, cantante e escritora
* May Lamberton Becker, xornalista e crítico literario
* Meret Becker, actriz e cantante alemá
* Oskar Becker (1889–1964), filósofo e matemático alemán
* Théo Becker, actor brasileiro
* Uli Becker, escritor alemán
* Walter Becker (1950–2017), guitarrista estadounidense
* Wolfgang Becker, actor e director de cine alemán

## Lugares 
* Becker, Florida
* Becker, Minnesota
* Becker, Mississippi
* Becker, Novo México
* Becker, Texas
* Condado de Becker
* Monte Becker, Antártida

## Empresas 
* A. G. Becker, desaparecido banco de investimentos estadounidense.
* Becker Entertainment, compañía australiana de entretemento.
* Becker's Milk, cadea canadense de mercados.
* Becker Automotive Systems, unha subsidiaria de Harman International Industries.

## Outros 
* *Becker*, serie estadounidense de televisión protagonizada por Ted Danson
* 3522 Becker, asteroide
* Becker, cervexa chilena;
Louredo

O topónimo **Louredo** (do latín LAURETUM, de LAURUM máis o sufixo abundancial -ETUM) é un fitónimo que fai referencia a un lugar onde hai loureiros. Pode referirse a:

;En Galiza
***Louredo**, parroquia do concello de Cortegada;
****Louredo**, lugar de dita parroquia;
***Louredo**, parroquia do concello de Maside;
****Louredo**, lugar de dita parroquia;
****Martín de Louredo**, lugar de dita parroquia;
***Louredo**, parroquia do concello de Mos;
***Louredo**, parroquia do concello do Saviñao;
****Louredo**, lugar de dita parroquia;
***Louredo**, lugar da parroquia de Mourentán do concello de Arbo;
***Louredo**, lugar da parroquia de San Mamede de Carnota do concello de Carnota;
***Louredo**, lugar da parroquia do Pao do concello de Gomesende;
***Louredo**, lugar da parroquia de Graíces do concello da Peroxa.

;Fóra de Galiza

;En Portugal
***Louredo**, freguesía do concello de Amarante;
***Louredo**, freguesía do concello de Paredes;
***Louredo**, freguesía do concello de Póvoa de Lanhoso;
***Louredo**, freguesía do concello de Santa Maria da Feira;
***Louredo**, freguesía do concello de Santa Marta de Penaguião;
***Louredo**, freguesía do concello de Vieira do Minho;
***Louredo**, aldea en Vila Nova de Poiares.

## Véxase tamén
### Outros artigos
***Os Lousedos**, lugar da parroquia de Reigosa do concello da Pastoriza;
***Santo Antonio de Louredo**, parroquia ficticia onde está ambientada a serie *Padre Casares*.
Santuario da Nosa Señora dos Remedios de Mondoñedo

miniatura|dereita|Hospital de San Paulo.
O **Santuario da Nosa Señora dos Remedios** é un santuario localizado na parroquia dos Remedios, no concello de Mondoñedo. No interior do santuario destaca o conxunto barroco. O templo pertence á diocese de Mondoñedo-Ferrol.

## Situación
O Santuario da Nosa Señora dos Remedios atópase no exterior da vila, cara ao oeste. O templo está nun dos extremos do Campo dos Remedios, na Pena do Outeiro, en terreos mercados no ano 1558 ao cabido con doazóns dun grupo de mindonienses.

Enfronte do santuario atópase a Alameda dos Remedios, que ten a peculiaridade de ser unha das máis antigas de España, plantada en 1594 polo rexedor Luís de Luaces, e é onde se celebrou a primeira Festa da Árbore de Europa (1569). Hai un monólito que o conmemora nun dos seus xardíns. O quiosco situado nun dos laterais da Alameda foi, nalgún tempo, un fermoso escenario para a banda municipal.

Á beira da alameda atópase o Hospital de San Paulo, construído tamén na mesma época co santuario. Por riba da porta destacan o escudo de Mondoñedo e o do bispo Sarmiento, de quen se di que tiña a "doenza da pedra" polas moitas construcións que fomentou e que quixo abrir unha canle polo río Masma para traer auga do mar ata Mondoñedo. Dende a Alameda destaca a vista sobre o val do río Cesuras e sobre o Mosteiro dos Picos.

A Alameda é o marco ideal para as feiras e festas máis importantes de Mondoñedo, por exemplo, As San Lucas, As Quendas, ou as propias dos Remedios. Festas nas que a Alameda énchese con multitude de mindonienses, os postos dos feirantes e as polbeiras, onde se prepara o tradicional polbo á feira.

## Historia
As súas orixes remóntanse ao ano 1558, cando se constrúe unha pequena ermida e un albergue para os peregrinos. Pero esta construción sufriu varias reformas debido ao seu estado ruinoso polo ano 1643. A ermida, tal como se pode ver hoxe en día, é o resultado da obra que o bispo Antonio Alejandro Sarmiento Sotomayor mandou construír en 1733.

## Arquitectura
A súa planta é de cruz latina, aínda que as súas naves, cubertas por bóvedas de canón, parecen do mesmo tamaño.

## Ofrendas
miniatura|O santuario en 1909.
Cada ano hai unha ofrenda por parte dun dos alcaldes da zona incluída na diocese. No 2019 o encargado da ofrenda foi o representante de Ribadeo, realizándoa o domingo 15 de setembro.

## Notas
Nocello

dereita|miniatura|300px|Fractura bimaleolar e luxación no nocello dereito nos raios X (antero-posterior)
Na anatomía humana o **nocello** é unha articulación bicameral do membro inferior. Permite movementos de flexión-extensión e abdución-adución do pé. Tamén se denomina **noelo**, **nortello** e **tornecelo**.

## Superficies articulares da cámara proximal 
* Na perna: 
** Tibia: cara inferior da epífise inferior e cara externa do maléolo tibial.
** Peroné: cara interna do maléolo peroneo.
* No tarso:
** Astrágalo: cara superior, interna e externa.
O escafoide e calcáneo non son superficies articulares pero neles insírense varios ligamentos do nocello. Trátase dunha articulación troclear.

## Superficies articulares da cámara distal 
* **Articulación astragalocalcanoide**: entre astrágalo e calcáneo. É unha dobre artrodia morfolóxica e trocoide funcional.
* **Articulación calcaneoastragaloescafoide**: entre astrágalo e escafoide. Engadimos o calcáneo nesta articulación porque emite un cartigo importante para ela. Trátase dunha enartrose.

## Ligamentos da articulación 
* **Da cámara proximal**:
** Ligamento lateral externo: composto por tres feixes.
*** Ligamento peroneoastragalino anterior
*** Ligamento peroneoastragalino posterior
*** Ligamento peroneocalcáneo
** Ligamento lateral interno: composto por catro feixes.
*** Ligamento deltoide ou superficial: contén tres feixes.
**** Ligamento tibioastragalino anterior, posterior e tibiocalcáneo
*** Ligamento fondo: por debaixo dos anteriores
**** Ligamento tibioastragalino medio
* **Da cámara distal**:
** Articulación astragalocalcanoide: un ligamento intrínseco: ligamento do seo do tarso e dous ligamentos extrínsecos: un posterior e outro interno.
** Articulación calcaneoastragalinoescafoide: ligamento clave e ligamento de reforzo superior.

## Notas
As Regadas, As Regadas, Beade

**As Regadas** é o único lugar da parroquia das Regadas no concello ourensán de Beade na comarca do Ribeiro. Segundo o Instituto Galego de Estatística, en 2024 tiña 45 habitantes (22 homes e 23 mulleres).

## Lugares e parroquias 
### Lugares das Regadas 
### Parroquias de Beade 
## Notas 
## Véxase tamén 
### Outros artigos 
* Lugares de Beade
Beade, Beade, Beade

**Beade** é o único lugar da parroquia de Beade no concello ourensán de Beade na comarca do Ribeiro. Segundo o Instituto Galego de Estatística, en 2024 tiña 319 habitantes (161 homes e 158 mulleres).

É a capital do concello.

## Lugares e parroquias 
### Lugares de Beade 
### Parroquias de Beade 
## Notas 
## Véxase tamén 
### Outros artigos 
* Lugares de Beade
Festa da castaña de Breixa

A **Festa da castaña de Breixa** é unha festa gastronómica celebrada na parroquia de Breixa, no concello de Silleda, na provincia de Pontevedra.

Ten lugar cada ano no mes de outubro. Nesta festa repártense quilos de castañas asadas entre os asistentes.
Lista das constelacións por data de creación

A seguinte táboa organiza as constelacións actuais pola data na que foron adoptadas. Organízanse por data de creación, e dentro da súa categoría, alfabeticamente, segundo os seus nomes latinos.

1 Antigamente, as estrelas de Libra pertencían á constelación de Scorpius.

2 Algúns acreditan a creación desta constelación a Petrus Plancius.

3 Algúns acreditan a creación desta constelación ó francés Augustin Royer.

4 Algúns acreditan a creación desta constelación ó astrónomo polaco Jakob Bartsch.

5 Estas constelacións formaron parte da antiga constelación de *Argo Navis*.

## Véxase tamén 
### Outros artigos 
* Constelación
* Lista de constelacións
* Lista das constelacións por área

## Ligazóns externas
Lista das constelacións por área

Esta é a lista das 88 constelacións modernas, organizada segundo a área que cobren de firmamento, medido en graos cadrados, determinados polos límites trazados por Eugène Joseph Delporte no 1930, por mandato da Unión Astronómica Internacional (UAI) e publicadas no *Délimitation scientifique des constellations* (Cambridge University Press). Antes do traballo de Delporte, os límites só foron vagamente definidos.

Delporte debuxou os límites usando as liñas verticais e horizontais de ascensión recta e declinación; Porén, fixo esta tarefa segundo a época besseliana B1875.0, o que significa que, debido á precesión dos equinoccios, os bordos dos mapas modernos (por exemplo, para a época xuliana X2000) téñense movido un pouco, polo que xa non son liñas perfectamente verticais ou horizontais. Este desvío aumentará cós anos e séculos vindeiros. Porén, isto non altera a área que cobre cada constelación.

Amósanse os nomes latinos das constelacións. A área está dada en graos cadrados.

## Notas 
## Véxase tamén 
* Constelación
* Lista de constelacións
Galería de imaxes da Pobra do Brollón

**Galería de imaxes** do concello da Pobra do Brollón na provincia de Lugo.

## A Pobra do Brollón 

Ficheiro:Escudo de A Pobra do Brollón.svg|Escudo oficial
Ficheiro:Concello da Pobra do Brollón.jpg|Casa do Concello da Pobra do Brollón.
Ficheiro:Centro de Saúde da Pobra do Brollón.jpg|Centro de Saúde da Pobra do Brollón
Ficheiro:Placa altimétrica da Pobra do Brollón.jpg|Placa altimétrica
Ficheiro:PobraBrollónAltim.jpg|Placa altimétrica

## Patrimonio artístico 
### Igrexas 

Ficheiro:Eixón Igrexa.JPG|Igrexa de Eixón
Ficheiro:Igrexa de Santalla.JPG|Igrexa de Santalla de Rei
Ficheiro:Igrexa San Xián de Veiga.jpg|Igrexa de Veiga

## Natureza 

Ficheiro:Cova das Choias.JPG|Cova das Choias
Ficheiro:Val de Lemos Veneira.JPG|O Val de Lemos visto desde A Veneira
Ficheiro:Rio Cabe Santalla.JPG|O Cabe en Santalla
Ficheiro:Saa San Vitoiro.JPG|San Vitoiro

## Parroquias 
### A Pobra do Brollón 

Ficheiro:Pobra de Brollon.jpg|Rúa estreita na Pobra do Brollón
Ficheiro:Samugueiros.JPG|Área Recreativa de Sanugueiros
Ficheiro:Río Saa Pobra.jpg|O río Saa na capital municipal
Ficheiro:Rio_Saa_na_Pobra_do_Brollón.jpg|O río Saa na capital municipal

### Santalla de Rei 

Ficheiro:Santalla de Rei costa.jpg|Santalla de Rei

## Véxase tamén 
### Outros artigos 
*Galería de imaxes de Galicia
*Galería de imaxes da comarca de Terra de Lemos
*Eleccións municipais na Pobra do Brollón
*Lugares da Pobra do Brollón
Kiwoku

"**Kiwoku**" é o single número 21 do grupo xaponés de J-Pop chamado Every Little Thing, lanzado ó mercado o 17 de outubro do ano 2001 baixo o selo avex trax e producido por Max Matsuura. Consta de dúas caras A ("*Kioku*" e "*time trip*"). O single alcanzaría a cuarta posición nas listas de Oricon.

## Lista de temas 
## Posición nas listas 
## Véxase tamén 
### Ligazóns externas 
*  [https://web.archive.org/web/20060228162729/http://avexnet.jp/item/every/disc/product/AVCD-30349.html ] información en Avex Network.
*  [http://www.oricon.co.jp/music/release/d/476351/1/ ] información en Oricon.
Sistema nervioso simpático

miniatura|dereita|320px|O sistema nervioso simpático en vermello, o parasimpático en azul

O **sistema nervioso simpático** é parte do sistema nervioso autónomo:

## Características 
Está formado polos tubos laterovertebrais a ambos os dous lados da columna vertebral. Conecta cos nervios espinais mediante os ramos comunicantes, así, os núcleos vexetativos medulares envían febras ós ganglios simpáticos e estes envían febras postganglionares ós nervios espinais. A acción execútase cun brazo aferente e outro eferente, mediante un acto reflicto.

* **Brazo eferente:** Orixínase nas hastas laterais da medula espiñal, ten carácter simpático e circula a través da raíz anterior, logo abandonando esta raíz van ós ganglios simpáticos, a través das ramas comunicantes brancas. Do ganglio simpático saen febras postganglionares:
**Unhas tras facer sinapse no ganglio simpático volven cara ó nervio raquídeo, este tronco chámase «ramo comunicante gris». Ó acompañar ó nervio raquídeo chega a todas as estruturas.
**Outras diríxense acompañando ós vasos e xunto con eles acadan os territorios que innervan. Son os ramos perivasculares.
**Por último están os fascículos ou nervios esplácnicos ou viscerais, distribúense polas vísceras.
* **Brazo aferente:** as febras viscerais atravesan a cadea simpática, mediante o ramo comunicante branco, e chegan ó nervio raquídeo. O corpo da neurona está no ganglio raquídeo, terminando nas hastas posteriores.
* As neuronas intercalares pechan este arco, conectando as hastas posteriores coas laterais.
* O compoñente simpático provén da medula dorsal e lumbar, mentres que o parasimpático provén do encéfalo e da medula espiñal sacra.

## Funcións 
Dilata as pupilas, aumenta a forza e a frecuencia dos latexo do corazón, dilata os bronquios, diminúe as contraccións estomacais e estimula as glándulas suprarrenais (que poden considerarse como unha expansión do simpático). Desde o punto de vista condutual prepáranos para a acción. O funcionamento do sistema nervioso simpático está asociado coa psicopercepción dun estímulo de carácter emocional non neutro.

A hiperhidrose ou suoración excesiva da faciana, mans e axilas está directamente relacionada co sobrestímulo do sistema simpático.

O mal funcionamento deste sistema ou unha relación inadecuada co sistema nervioso parasimpático pode provocar diversos síntomas agrupados baixo o nome xenérico de disautonomía.

## Véxase tamén
### Outros artigos 
*Sistema nervioso parasimpático
*Simpatectomía
O Porto, Eixón, A Pobra do Brollón

**O Porto** é un lugar da parroquia de Eixón, no concello lugués da Pobra do Brollón. Está situado moi preto do lugar da Lama e conta cunha granxa bovina.

## Lugares e parroquias 
### Lugares de Eixón 
### Parroquias da Pobra do Brollón
Koibumi

é o single número 28 do grupo xaponés de J-Pop chamado Every Little Thing, lanzado ó mercado o 15 de decembro do ano 2004 baixo o selo avex trax e producido por Max Matsuura. A canción "*good night*" foi usada na introdución do videoxogo de Playstation 2 chamado Tales of Rebirth. O single alcanzaría a primeira posición nas listas de Oricon (sendo o sexto da banda en logralo).

## Lista de temas 
## Posición nas listas 
## Véxase tamén 
### Ligazóns externas 
*  [https://web.archive.org/web/20051211125248/http://avexnet.jp/item/every/disc/product/AVCD-30631.html ] información en Avex Network.
*  http://www.oricon.co.jp/music/release/d/569438/1/  información en Oricon.
Miquel Garriga i Roca

miniatura|250px|Fachada da casa do concello de Mataró, obra de Garriga i Roca de 1867
**Miquel Garriga i Roca**, nado en Alella en 1804 e finado en Barcelona en 1888, foi un arquitecto e urbanista catalán, fillo e neto de arquitectos.

## Traxectoria 
Durante o seu período de arquitecto municipal de Barcelona, no ano 1858 realizou o levantamento dun plano topográfico do interior da cidade a escala 1:250, chamado popularmente «*Quarterons Garriga i Roca*». Tamén fixo uns planos topográficos de El Masnou, un en 1849 e outro no ano 1850.

Proxectou un plan para o Eixample barcelonés no ano 1857, que a pesar de ter sido aprobado, ao final realizouse a idea que presentou Ildefons Cerdà.

A súa obra máis famosa foi a construción do Gran Teatre del Liceu no ano 1845 sobre un antigo convento trinitario e inaugurado en abril de 1847.

## Obras publicadas 
* Revista *Boletín Enciclopédico de Nobles Artes*, varios artigos entre 1846 e 1847.
* *Monografía del monasterio de Santa María de Junqueras de Barcelona* en 1854.

## Obras 
* 1841 *La Peixateria*, lugar para a venda de peixe en Mataró
* 1845 Casa do concello neoclásico de Masnou, por encargo do alcalde Joan Rubis.
* 1847 Casa Fontrodona. Residencia de Àngel Guimerà na rúa Petritxol, en Barcelona.
* 1860 Cemiterio municipal de Masnou.
* 1860 Casa Farguell na praza Santa Anna, en Barcelona.
* 1864 Casa Martí i Fàbregas. Reformas dunha casa do século XVIII da rúa Portaferrisa de Barcelona.
* 1867 Fachada da casa do concello de Mataró.
* 1868 Reformas na Casa da Cidade de Barcelona

## Bibliografía 
*
Azure Moon

"**Azure Moon**" é o single número 30 do grupo xaponés de J-Pop chamado Every Little Thing, lanzado ó mercado o 15 de marzo do ano 2006 baixo o selo avex trax e producido por Max Matsuura. O single inclúe unha versión especial acústica da canción do 2003, "*SORAAI*", extraída do concerto "''Every Little Thing X'mas Acoustic Live at Uragami Tenshudou ～Ai no Uta～*", que tivo lugar en Nagasaki o 11 de decembro de 2005. O single alcanzaría a sexta posición nas listas de Oricon.

## Lista de temas 
## Posición nas listas 
## Véxase tamén 
### Ligazóns externas 
*  *Azure moon* información en Avex Network.
*  *Azure moon'' información en Oricon.
Lista de Estrelas de Andrómeda

Esta é a lista de estrelas notables da constelación de **Andrómeda**, ordenadas por brillo decrecente.

## Véxase tamén 
### Ligazóns externas 
* 
* 
* 
* 
*
2 Andromedae

**2 Andromedae** é unha estrela binaria da constelación de Andrómeda. A súa magnitude aparente é 5,09.

## Notas 
## Véxase tamén 
### Ligazóns externas 
* Image 2 Andromedae
Sergio Rábade

**Sergio Rábade Romeo**, nado en Saavedra (Begonte) o 28 de xaneiro de 1925 e finado en Madrid o 26 de marzo de 2018, foi un filósofo galego.

## Traxectoria 
É doutor en Filosofía pola Universidade Complutense de Madrid. Foi catedrático de Filosofía de ensino medio e na Escola Normal de Maxisterio (1960), catedrático de Metafísica da Universidade de Valencia (1961-1966) e catedrático de Teoría do Coñecemento da Universidade Complutense de Madrid (1966-1991). Foi director do Instituto Luis Vives de Filosofía.

## Obras 
* *Verdad, conocimiento y ser*, 1965.
* *La estructura del conocer humano*, 1966.
* *Guillermo de Ockham y la filosofía del siglo XIV*, 1966.
* *Hume y el fenomenismo moderno*, 1974.
* *Método y pensamiento en la modernidad*, 1981.
* *Experiencia, cuerpo y conocimiento*, 1985.
* *La razón y lo irracional*, 1994.
* *Teoría del conocimiento*, 1998.
## Notas 
## Véxase tamén 
### Bibliografía 
**Dicionario enciclopedia do pensamento galego*.
Grip!

"**Grip!**" é o single número 24 do grupo xaponés de J-Pop chamado Every Little Thing, lanzado ó mercado o 12 de marzo do ano 2003 baixo o selo avex trax e producido por Max Matsuura. A canción "*Grip!*" usouse na serie de anime Inuyasha como o cuarto opening no final da cuarta tempada e toda a quinta, mentres que a canción "*Yura Yura*" usouse como ending do filme . O single alcanzaría a sétima posición nas listas de Oricon.

## Lista de temas 
## Posición nas listas 
## Véxase tamén 
### Ligazóns externas 
*  *Grip!* información en Avex Network.
*  *Grip!* información en Oricon.
Vicente Ferrer

**Vicente Ferrer i Moncho**, nado en Barcelona o 5 de maio de 1920 e finado en Anantapur, Andhra Pradesh (India), o 19 de xuño de 2009, foi un misioneiro laico español, considerado unha das persoas máis activas na axuda, solidariedade e cooperación coas persoas desfavorecidas nos países máis empobrecidos do mundo. A súa actividade desenvolveuse principalmente na India, onde chegou en 1952 como misioneiro xesuíta.

## Traxectoria 
### Infancia e mocidade 
Na súa xuventude afiliouse ó POUM e ós 16 anos foi chamado ás filas, durante a guerra civil española. Participou na batalla do Ebro (1938) e na retirada do exército republicano a Francia despois da caída da fronte de Cataluña. Foi brevemente internado no campo de concentración de Agelès-sur-Mer. Ó non ter cometido delitos, optou por volver a España, sendo entregado polas autoridades francesas ás franquistas en Hendaia e internado no campo de concentración de Betanzos en 1939.

Foi finalmente liberado pero tivo que cumprir de novo o servizo militar. Puido licenciarse despois de sete anos de mobilización contando os anos da guerra, reclusión e novo servizo militar. En 1944 abandonou os seus estudos de Dereito e ingresou na Compañía de Xesús .

### Misioneiro 
En 1970 deixou a Compañía de Xesús, casou coa periodista inglesa Anne Perry e fundou a organización Rural Development Trust (Fondo de Desenvolvemento Rural). Dende o principio do seu labor espertou grandes simpatías entre os campesiños indios, pero non entre as clases dirixentes, económicas e políticas, que vían no seu labor unha ameaza. Aínda así puido seguir adiante cos seus proxectos grazas ó apoio de Indira Gāndhi, que sempre recoñeceu o seu labor.

Dende 1996 conta coa súa propia fundación, a Fundación Vicente Ferrer, a través da cal organiza toda a súa actividade.

## Distincións recibidas 
* Premio Príncipe de Asturias da Concordia, en 1998.
* Español Universal, en 1998. 
* Membro da Comisión de Erradicación da Pobreza, do Goberno de Andhra Pradesh, en 2000. 
* Creu de Sant Jordi, da Generalitat de Cataluña, en 2000. 
* Premio Dereitos Humanos do Consello Xeral da Avogacía Española, en 2000. 
* Personaxe destacado da historia do século XX pola UNESCO, en 2001. 
* Gran Cruz da Orde Civil da Solidariedade Social, do Ministerio de Traballo e Asuntos Sociais de España, en 2002. 
* Premio ó Espírito Olímpico, do Comité Olímpico Español, en 2002. 
* *Doutor honoris causa* pola Universidade Politécnica de Valencia en 2000 e a Universidade de Huelva en 2001.
* A Rural Development Trust obtivo diferentes distincións entre os que destacan:
** Mellor Proxecto Ecolóxico, outorgado polo goberno de Holanda, en 1994. 
** Medalla de Ouro do Traballo, concedida polo Estado de Andhra Pradesh, en 2000. 
** Recoñecemento da Comisión Europea (institución da Unión Europea) como a mellor ONG participante nas tarefas de rescate e reconstrución despois do terremoto de Guyarat en 2001.

## Notas 
## Véxase tamén 
### Ligazóns externas 
* Fundación Vicente Ferrer 
* Biografía na Fundación Príncipe de Asturias 
* Vicente Ferrer, toda unha vida dedicada ós demais 
* Vicente Ferrer, o home que se converteu en milagre
Arroxo

O topónimo **Arroxo** pode referirse a:

;En Galiza
***Arroxo**, parroquia do concello de Baralla;
****Arroxo**, lugar de dita parroquia;
***Arroxo**, parroquia do concello de Sober;
***San Martín de Arroxo**, parroquia do concello da Fonsagrada;
****Castro de Arroxo**, lugar de dita parroquia;
****Veiga de Arroxo**, lugar de dita parroquia;
***Arroxo**, lugar da parroquia de Tortes, no concello de Becerreá;
***Arroxo**, lugar da parroquia de Lourenzá, no concello de Lourenzá;
***Arroxo**, lugar da parroquia de Pascais, no concello de Samos;
***O Arroxo**, lugar da parroquia de Guntín, no concello de Bóveda.

## Véxase tamén
### Outros artigos
***O Arroxó**, lugar da parroquia de Anllo, no concello de Sober;
***Arroxos**, lugar da parroquia de Queizán, no concello do Corgo.
Arteria cerebral media

A **arteria cerebral media** ou **arteria silviana**, é unha das arterias que irrigan o cerebro. É rama da arteria carótide interna e a súa irrigación sanguínea divídese en dúas porcións, unha porción basal e outra cefálica.

## Traxecto
A arteria cerebral media denomínase arteria silviana, porque axiña que se desprende da carótide interna, introdúcese na cisura de Silvio. Ten dúas ramas principais, unha rama basilar, que irriga parte do núcleo caudado e do tálamo. Unha das ramas distais da rama basilar é a que frecuentemente causa a hemorraxia cerebral de Charcot. As ramas da porción cortical van irrigar gran parte da cortiza cerebral.

## Ramos 
Falamos de catro partes:
* M1: Porción horizontal ou esfenoidal. Irriga os ganglios basais.
* M2: Porción insular ou silviana. Irriga a cortiza insular.
* M3: Porción opercular. Irriga a Ínsula de Reil e outros fragmentos corticais. Algúns autores falan en conxunto de M2 e M3.
* M4: Porción terminal ou cortical. Irriga a cortiza cerebral.

#### Ramos no lobo frontal 
* Ramo frontobasal: Irriga a circunvolución frontal inferior.
* Arterias prefrontais: Irriga a circunvolución frontal media. Pode anastomosarse coa arteria cerebral anterior.
* Arteria precentral ou prerrolándica: Irriga parte da circunvolución frontal inferior e as partes máis inferiores da circunvolución precentral.
* Arteria central ou rolándica: Irriga a circunvolución precentral.

#### Ramos no lobo parietal 
* Parietal anterior
* Parietal posterior
* Angular
* Temporo-parietal

#### Ramos no lobo temporal 
* Temporopolar
* Temporal anterior
* Temporal media
* Temporal posterior: Irriga a ínsula de Reil.

## Territorio que vasculariza 
* Case toda a cortiza agás as partes máis superiores da cortiza frontal e parietal (territorios da arteria cerebral anterior), e a parte inferior da cortiza temporal.
* Parte da cápsula interna e dos ganglios basais.

## Patoloxías
A arteria cerebral media a miúdo se obstrúe causando hemiparesia (paralización dun lado do corpo) que pode afectar á faciana, brazo e perna, así como alteracións sensitivas e visuais.

## Ligazóns externas
* Instituto Químico Biolóxico. Atlas de Neurología. Esquema da circulación cerebral (en castelán).
Diocese de Dumio

[miniatura|dereita|Estatua de [Martiño de Dumio.]]
A **Diocese de Dumio** foi unha antiga diocese do reino de Galicia, sita no norte de Portugal, sendo actualmente unha sé titular.

## Historia
No ano 558, estando no trono o rei suevo Carriarico, Martiño de Dumio conseguiu que Dume fose elevada á dignidade episcopal, tornando a igrexa en catedral e constituíndo formalmente o bispado de Dumio con dominio directo sobre o territorio dependente do mosteiro.

Coa caída da monarquía visigoda e a invasión musulmá da Península Ibérica, o último prelado acolleuse no norte de Galicia na antiga sé de Britonia, aínda que titularmente permanecesen bispos de Dumio. Coa toma militar das prazas musulmás tempo despois o pequeno territorio da diocese de Dumio foi incorporado na diocese de Braga.

Actualmente, o título de bispo titular de Dumio continúa a ser usado por bispos auxiliares, á semellanza do que sucede con outras dioceses históricas de Portugal extinguidas.

## Lista de bispos
*Martiño de Dumio (556-579)
*Xoán (589)
*Benxamín (610)
*Xermán (633)
*Recimiro (646-653)
*San Froitoso (656)
*Leodixisio (675)
*Liúva (681)
*Vicente (688)
*Fiz (693-716)
*Rosendo (867, 881, 907) - primeiro bispo coñecido con residencia en Mondoñedo.
*Sabarico (907-925/926)
*San Rosendo (927-951)
*Teodomiro (967, 974)
*Hermentario ou Armentario (985, 1012)
*Sueiro I (1015, 1022)
*Nuno (1025, 1027)
*Alvito (1042, 1062)
*Soeiro II (1058-1064)
*Gonzalo (1071-1111?)

### Bispos titulares de Dume
*Manuel Ferreira Cabral (1972-1981)
*Carlos Francisco Martins Pinheiro (1985-2010)
Anteollos

miniatura|Un ornitólogo utilizando uns anteollos.
Uns **anteollos** son uns instrumentos ópticos monoculares empregados para ver de preto obxectos afastados. Comprenden un obxectivo óptico e outro ocular, xeralmente colocados nun tubo corredío. Diferéncianse dun telescopio terrestre en que este último ten maior alcance.

Aparecidos entre o século XVI e o XVII, a súa invención é atribuída a Juan Roget. Nos seus primeiros tempos, foron utilizados principalmente por mariños e naturalistas; aínda que, tamén serven para a observación ornitolóxica e, até certo punto, para as observacións astronómicas.
## Características 
Uns anteollos caracterízanse por:

* O seu **grao de aumento** (ou de achegamento), designado por un multiplicador (20x, 30x etc.). Este denótase na literatura física como M, e é en realidade a magnificación angular dos anteollos, e é o negativo do cociente da distancia focal da lente obxectivo entre a distancia focal da lente ocular.
* O seu **diámetro**. Unha lente de gran diámetro captará máis luz e proporcionará, por tanto, unha imaxe máis luminosa. Polo xeral, os modelos de gran diámetro son os máis pesados e os máis voluminosos.

### Peculiaridades 
* Nalgunhas ocasións pódense realizar anteollos cadrados. Isto só é posible grazas ao efecto de lentes focalizadoras de grande aumento.
* A certos modelos pódeselles agregar un adaptador especial para cámaras fotográficas.

Tamén hai anteollos destinados para o público, instalados nalgúns sitios turísticos (polo regular, de pagamento), que permiten observar paisaxes e monumentos.

## Notas 
## Véxase tamén 
* Binoculares
* Lentes
* Telescopio